《王世英秀才出示曾卿诗求和》
宋代·洪遵

投笔文章壮志休，鸟经鹤训漫心留。
若为一见开青眼，解使三心出黑头。
望陇自应知可否，折潮须信妙源流。
夜光明月无虚售，可忍庸人按剑求。

作者简介：（1120—1174）宋饶州鄱阳人，字景严，号小隐。洪适弟。以荫补承务郎。高宗绍兴十二年中博学宏词科。擢为秘书省正字。南宋词科中选即入馆，自遵始。父皓自金还，为秦桧贬谪，遵亦外放，通判常、婺、越三州。桧死，复入为正字，累官翰林学士。孝宗隆兴元年，拜同知枢密院事。累进资政殿学士。卒谥文安。好收藏历代钱币，通晓本朝翰苑故实。有《泉志》、《翰苑群书》、《小隐集》等。